Mladen Ančić
Mladen Ančić (3. juli 1955, Sarajevo), historičar. Mladen Ančić završio je u Sarajevu osnovnu i srednju školu (1973). Studij historije završio je na Odsjeku za historiju Filozofskog fakulteta u Sarajevu 1980. Magistrirao je na Filozofskom fakultetu u Beogradu 1985, a doktorirao na Filozofskom fakultetu u Zagrebu 1996. Radio je u Institutu za historiju u Sarajevu od 1987, a od 1993. radi u Zavodu za historijske nauke HAZU u Zadru. Predaje na Univerzitetu u Mostaru, Zadru i na Hrvatskim studijima u Zagrebu. Predmet Ančićevog naučnog interesovanja je srednjovjekovna historija Bosne i Hrvatske. Ančić je autor nekoliko knjiga i većeg broja radova u uskostručnoj naučnoj periodici. U toku rata u Bosni i Hercegovini, angažovao se na pisanju analiza stanja u Srednjoj Bosni u vrijeme rata između HVO i Armije RBiH, kada je objavio i propagandni pamflet "Rat za Islam" kao član analitičkog tima Ureda Mate Bobana, tadašnjeg predsjednika HZ Herceg-Bosna.